text: Gandia recupera les activitats presencials al Teatre Serrano i a la Casa de la Marquesa | Cultura Gandia
  A partir de le segona quinzena de març es reobrin els espais culturals: el Teatre Serrano acollità de nou el Cine Pot, les representacions teatrals, les conferències i els concerts. També continuen obertes les exposicions artístiques a la Casa de la Marquesa, la sala Coll Alas… Amb totes les mesures de seguretat sanitària (aforament reduït 50%, distància de seguretat, etc.).
  La decisió s'ha prés de manera unànime en la Junta de Govern Local de dilluns, amb l'ànim de reactivar la activitat cultura a la ciutat, un dels sectors més castigats per la crisi econòmica derivada de la pandèmia.
  També s'hi podrà tornar a visitar el patrimoni local expositiu amb la reobertura del MAGa i el Museu de les Clarisses a partir del pròxim dilluns 8 de març.
  Nahuel González: "Volem que la ciutadania puga gaudir de la cultura en uns moments on emocionalment estem en una fatiga pandèmica, un moment en què la cultura és més que necessària".
  Gandia, 4 de març de 2021.- El regidor delegat de Cultura, Nahuel González, ha anunciat aquest matí en roda de premsa la decisió que ha pres l'Ajuntament de Gandia, consensuada en la Junta de Govern Local celebrada dilluns passat, de reactivar la cultura a la ciutat, un dels sectors més castigats per la crisi econòmica derivada de la pandèmia. Així, es reobriran espais com el Teatre Serrano i la Casa de la Marquesa per a gaudir de les diverses activitats que es represent de manera presencial.
  En concret, segons ha confirmat el regidor de Cultura, es recupera el Cine Pot al Teatre Serrano a partir del 16 de març amb la programació de tres pel·lícules que no es van poder projectar en desembre ("Madre" el 16 de març, "La vida invisible de Eurídice Gusmao" el 23 i "Gloria mundi" el 30). A més, el dia 22 tornen també les conferències de l'antic Egipte a càrrec de l'egiptòleg José Lull i el 25 de març hi haurà concert, dintre del cicle Jazzdijous de Pere Navarro Quintet.
  D'altra banda, González ha afegit que es recuperen les arts escèniques amb "Waterloo", d'Albena el dijous 18 a les 19 hores i el cinema en valencià amb tres pel·lícules que es confirmaran la pròxima setmana. Així mateix, ha recordat que les exposicions continuen a la Sala Coll Alas amb 'DONART 2021' (del 5 al 21 de març) i una temàtica de Setmana Santa, que s'anunciarà pròximament, i també a la Casa de la Marquesa amb 'El port de Forges', que romandrà fins al 28 e març.